Le Mespris de la vie et consolation contre la mort/« Courans du vice bas, à la vertu supreme »
# Le Mespris de la vie et consolation contre la mort/« Courans du vice bas, à la vertu supreme »

Courans du vice bas, à la vertu supreme Le combat est douteus, si vous en suivez l'un Il convient entre-prendre un conflit importun Ou nager contre l'eau avecque peine extreme :

Si vous aimez le vice, & le vice vous aime La chair vous domtera, dont l'aiguillon commun Comme un cruel tyran, violente chacun Faisant que de son gré l'homme se pert soy-mesme,

Lequel suivrez vous donc si vostre passion Vous tourmente & vous nuit, & la possession De la ferme vertu vous offence, & vous geine ?

Miserables humains, parmy tant de combas Apprenez à mourir, celuy la ne vit pas Qui craint le coup certain de la mort incertaine.

